बाद में उनके फेसबुक पोस्ट से सोशल मीडिया पर कई विवाद खड़े हो गये जिस वजह से कुछ देर बाद ही तेजप्रताप यादव को अपना फेसबुक पोस्ट डिलीट करना पड़ा। उन्होंने दावा किया कि इस फेसबुक विवाद के पीछे आरएसएस और बीजेपी का हाथ है। बाद में तेजप्रताप यादव ने दावा किया कि उनके अकाउंट को आरएसएस और बीजेपी ने हैक कर उनके घर में महाभारत कराने का प्रयास किया है। इंडियन एक्सप्रेस की रिपोर्ट के मुताबिक, सोमवार को एक फेसबुक पोस्ट में तेजप्रताप ने लिखा, “मेरे फेसबुक अकाउंट को आरएसएस और भाजपाई आईटी सेल द्वारा हैक किया गया था और वो इससे मेरे परिवार के बारे दुष्प्रचार कर रहे हैं। और हमारे बीच तनाव उत्पन्न करने की कोशिश कर रहे हैं। इससे पहले भी मेरे पिता लालू प्रसाद का फेसबुक पेज आरएसएस के एक समर्थक द्वारा हैक किया गया था और इसके लिए दोषी को जेल भी जाना पड़ा था। पहले मेरे बारे और अब मेरी मम्मी के बारे में ग़लत लिखा गया है। हमारी सफलता को देखकर हमारे विपक्षी अब हमारे राजनीतिक स्तर को गिराने की कोशिश कर रहे हैं।”